Turundusanekdoot

Leidsin 25. augusti Eesti Päevalehest vinge anekdoodi, mis sobib väga hästi meie turundusblogisse. Lugege, naerge ja õppige! :)

Keegi mees kleebib poe seinale kuulutust. “Kolimisteenus. Purjus juhid, ebaviisakas teenindus, ooteaeg 3 kuud.”
Seda märkab teine mees ja ütleb. “Hull olete või?! Kas te siis ei näe, et otse teie kuulutuse kõrval on teine. “Kolimisteenus. Kained juhid, üliviisakas teenindus, ooteaeg 3 päeva.” Pärast teie oma lugemist tellib igaüks ju selle esimese firma!”
“Täpselt nii. See on kah minu firma.”

Mida kõrva taha panna?

Meile meeldib võrrelda – võimalusel pakkuge välja mitu valikuvarianti. Nt ühe ainukese paketi asemele looge pronks, hõbe- ja kuldpakett.

Eristuge konkurentidest!

Kas tead veel mõnda õpetliku turundus- või reklaamianekdooti?